Adebayo Akinfenwa

**Saheed Adebayo Akinfenwa** (født 10. mai 1982) er en engelsk tidligere fotballspiller.

## Karriere
Akinfenwa ble født i Islington i London, og som tenåring ble han med i den litauiske fotballklubben FK Atlantas etter råd fra sin agent. Han hadde en kone fra Litauen, og hennes bror kjente noen i trenerstaben til klubben. Akinfenwa spilte for Atlantas i to år før han reiste tilbake til England våren 2003. Samme året fant han seg en ny klubb i den walisiske Elitedivisjonen og begynte å spille for fotballklubben Barry Town. Her vant han både den Walisiske Cupen og Elitedivisjonen. Senere samme år, gikk klubben konkurs og måtte gi slipp på alle sine spillere med proffkontrakt. Akinfenwa fant seg raskt en ny klubb i Boston United i oktober 2003. Her scoret han seiersmålet sent i kampen og sikret klubben seier i Football League Trophy. På grunn av problemer med å tilpasse seg sine nye omgivelser, forlot Akinfenwa Boston United og signerte for Leyton Orient samme måned. I Leyton Orient ble han løslatt fra kontrakten sin etter bare en måned. Samme år, desember 2003, gikk han til Rushden and Diamonds. Her var han i omtrent 2 måneder før han forlot klubben til fordel for Doncaster Rovers, i februar 2004. På denne tiden hadde han spilt for fem klubber på én sesong.

Senere i juni, fortsatt i 2004, skiftet han ny klubb igjen. Denne gangen byttet han til Torquay United og var ment som en erstatter for Danny Graham. Han scoret 15 mål i 2004-05 sesongen, men dessverre rykket laget hans ned til League Two. Etter dette ønsket ikke Akinfenwa å skrive under på en ny kontrakt med klubben.

I juli 2005 signerte han for Swansea City. I debutkampen mot Tranmere, scoret han sitt første mål og ble dermed også den første spilleren til å score det første offisielle målet på det nyåpnede Liberty stadium. I 2006 scoret han det avgjørende målet i Football League Trophy-finalen mot Carlisle United, og Swansea vant dermed 2-1. Han var også med på å nå League One Play-off finalen mot Barnsley. Stillingen var 2-2 etter fulltid, og det endte med straffer. Akinfenwa var en av to Swansea-spillere som bommet på sine straffer, noe som gjorde at Barnsley rykket opp fremfor Swansea. Neste sesong spilte Akinfenwa fast på Swansea, men på slutten av sesongen brakk han høyrefoten i en kamp mot Scunthorpe United. Det som endte med en langtidsskade.

På slutten av 2006-07 sesongen avviste han ny kontrakt med Swansea, og den 29. juni 2007 signerte han for Swindon Town. Men overgangen gikk i vasken ettersom Akinfenwa strøk på den medisinske testen. 
November 2007 signerte han for League One laget, Millwall på en månedskontrakt, men på grunn av at han ikke hadde noen mål på syv kamper, fikk han ikke fornyet kontrakten.
 
Den 18. januar 2008 signerte han for Northampton Town. På slutten av 2007-08 sesongen fikk han sin debut mot Swindon Town, hvor han scoret et sent utligningsmål og kampen endte 1-1. I hjemmedebuten sin gjorde han akkurat det samme, hvor han ble byttet inn og scoret et sent utligningsmål mot Leeds United. Kampen endte 1-1. Etter kampen mot Leeds fikk han starte mot Gillingham. Her scoret han 2 mål i en 4-0 seier. Etter disse kampene scoret han 3 mål til gjennom resten av sesongen. 30. mai 2008 signerte han en ny kontrakt med Northampton og avslo tilbud fra blant annet Leyton Orient og Grimsby Town. Han begynte 2008-09 sesongen med å score 2 mål på 3 kamper.

I mai 2010 endte Akinfenwa sitt opphold med Northampton. Han fikk tilbud om ny kontrakt, men Northampton kunne ikke bli enig med han innen tidsfristen. 29. juli 2010 signerte han for Gillingham på en ettårskontrakt. Han scoret i sin debutkamp mot Cheltenham Town. I Gillingham ble Akinfenwa og Cody McDonald et radarpar. Sammen scoret de 36 mål i 2010-11 sesongen.
 
Den 25. mai 2011 returnerte han til Northampton Town. Han scoret sitt første mål mot Bristol Rovers den 16. august. På slutten av 2012-13 sesongen, slapp Northampton Town Akinfenwa gratis.
 
Den 2. juli 2013 signerte Adebayo Akinfenwa for sin tidligere klubb Gillingham.

## FIFA
Adebayo Akinfenwa er for mange svært kjent på grunn av FIFA-serien. Der blir han regnet som den sterkeste spilleren i hele spillet. Akinfenwa er 66 OVR på FIFA 19. Han har 97 i styrke.

## Referanser


## Eksterne lenker
*